**RÁMCOVÁ DOHODA č. 017/1/2024/248**

uzavretá v zmysle ustanovenia § 269 ods. 2 zákona č. 513/1991 Zb. Obchodného zákonníka v platnom znení a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej ako „**dohoda**“)

**Článok I**

**Zmluvné strany**

1. **Kupujúci Fakultná nemocnica s poliklinikou Žilina**

Sídlo: Vojtecha Spanyola 43, 012 07 Žilina

Štatutárny orgán: MUDr. Juraj Kacian, MPH, riaditeľ

IČO: 17 335 825

DIČ: 2020699923

IČ DPH: SK 2020699923

Bankové spojenie: Štátna pokladnica, Bratislava, Radlinského 15

Číslo účtu: SK32 8180 0000 0070 0028 0470

SWIFT: SPSRSKBA

(ďalej ako „**kupujúci**“)

1. **Predávajúci ...........**

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu:

IBAN:

Registrácia:

(ďalej ako „**predávajúci**“)

(kupujúci a predávajúci ďalej spolu aj ako „**zmluvné strany**“)

**Článok II**

**Východiskové podklady a údaje**

1. Podkladom pre uzavretie tejto dohody je podlimitná zákazka uskutočnená podľa § 108 zákona č. 343/2015 Z. z. o verejnom obstarávaní a o zmene a doplnení niektorých zákonov.

**Článok III**

**Predmet dohody**

1. Predmetom dohody je záväzok predávajúceho za podmienok dohodnutých v tejto dohode dodávať kupujúcemu riadne a včas tovar **„Utierky“**, ktorých presná špecifikácia je uvedená v **Prílohe č. 1** tejto dohody – Opis predmetu zákazky a ktoré musia spĺňať požiadavky v ňom uvedené, a to na základe čiastkových objednávok kupujúceho v priebehu 24 mesiacov odo dňa nadobudnutia účinnosti tejto dohody, ďalej záväzok predávajúceho previesť na kupujúceho vlastnícke právo k tovaru a záväzok kupujúceho tovar prevziať a zaplatiť predávajúcemu kúpnu cenu podľa podmienok uvedených v tejto dohode (ďalej ako „**predmet dohody**“).
2. Tovar sa dodáva za účelom poskytovania zdravotnej starostlivosti kupujúcim.

**Článok IV**

**Kúpna cena a platobné podmienky**

1. Predmet dohody sa bude financovať z finančných prostriedkov kupujúceho viazaných na tento účel. Kupujúci neposkytne na plnenie predmetu dohody preddavok.
2. Kúpna cena za predmet dohody bola stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a jeho vykonávacou vyhláškou MF SR č. 87/1996 Z. z. v znení neskorších predpisov na sumu:

**\_\_\_\_\_\_\_\_\_\_\_\_\_\_ EUR bez DPH** (slovom: \_\_\_\_\_\_\_\_\_\_\_\_\_\_ EUR a \_\_\_\_\_/100 EUR).

Celková kúpna cena je stanovená na sumu vo výške **\_\_\_\_\_\_\_\_\_\_\_\_\_\_ EUR s DPH**

(slovom: \_\_\_\_\_\_\_\_\_\_\_\_\_\_ EUR a \_\_\_\_\_/100 EUR).

Kúpna cena je uvedená v Cenníku (Návrh na plnenie kritérií), ktorý tvorí **Prílohu č. 2** tejto dohody. Takto stanovená celková kúpna cena za predmet dohody je maximálna a záväzná počas celej doby platnosti dohody. Predávajúci sa zaväzuje, že počas platnosti tejto dohody bude garantovať maximálne ceny jednotlivých druhov tovaru uvedené v opise predmetu zákazky.

1. Platba sa bude realizovať bezhotovostným platobným stykom v eurách, bankovým prevodom na účet predávajúceho, na základe predávajúcim predložených faktúr, ktoré je predávajúci povinný vystaviť najneskôr do piateho pracovného dňa v mesiaci nasledujúceho po mesiaci, v ktorom bol tovar dodaný. Faktúry musia obsahovať všetky požadované náležitosti daňového dokladu podľa platného právneho poriadku SR. V prípade, že faktúra nebude obsahovať požadované náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry kupujúcemu.
2. Vzhľadom k tomu, že kupujúci je subjektom verejného práva (podľa § 261 ods. 3 písm. d) a § 261 ods. 4 písm. a), b) Obchodného zákonníka) a zároveň poskytovateľom zdravotnej starostlivosti, zmluvné strany sa výslovne dohodli v zmysle § 340b ods. 1 a 5 Obchodného zákonníka, že kupujúci ako dlžník je povinný plniť svoje peňažné záväzky v lehote splatnosti 60 dní odo dňa doručenia formálne a vecne správnej faktúry kupujúcemu; predávajúci vyhlasuje, že takéto výslovné zmluvné dojednanie dlhšej lehoty na splnenie peňažného záväzku nie je v hrubom nepomere k jeho právam a povinnostiam vyplývajúcim mu z tohto záväzkového vzťahu (podľa § 369d Obchodného zákonníka) a že takéto osobitné dojednanie odôvodňuje povaha predmetu plnenia záväzku. Za deň úhrady faktúry sa považuje deň odpísania dlžnej čiastky z účtu kupujúceho.
3. Kúpna cena podľa bodu 4.2 tohto článku tejto dohody je stanovená ako cena pevná a úplná a zahŕňa kúpnu cenu tovaru a dodanie tovaru do miesta dodania, vrátane nákladov na dopravu.
4. Podkladom pre vystavenie faktúr je oprávnenými osobami zmluvných strán podpísaný preberací protokol/dodací list. Predmetom fakturácie bude len skutočne dodané množstvo tovaru na základe čiastkových objednávok kupujúceho.
5. Zmena kúpnej ceny je možná iba po dohode zmluvných strán na základe písomného dodatku k tejto dohode, ak nie je v tejto dohode stanovené inak.
6. Zmluvné strany sa dohodli, že predávajúci je povinný vždy vopred informovať kupujúceho o všetkých realizovaných akciách a mimoriadnych zľavách na tovar, t. j. o aktuálne platných akciách a zníženiach cien tovaru (poskytovaných iným svojim odberateľom) a tieto premietnuť do aktuálnej ceny za jednotlivý tovar.
7. Ak sa po uzavretí tejto dohody preukáže, že na relevantnom trhu existuje cena (ďalej ako „**nižšia cena**“) za rovnaké alebo porovnateľné plnenie ako je obsiahnuté v tejto dohode a predávajúci už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a kúpnou cenou podľa tejto dohody je viac ako 5 % v neprospech kúpnej ceny podľa tejto dohody, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou kúpnou cenou podľa tejto dohody a nižšou cenou.

**Článok V**

**Miesto plnenia, prebratie tovaru a dodacie podmienky**

1. Predávajúci sa zaväzuje dodať tovar v mieste dodania, ktorým je sídlo kupujúceho – sklad zdravotníckych pomôcok.
2. Termín dodania tovaru kupujúcemu je do 72 hodín odo dňa doručenia čiastkovej objednávky kupujúceho predávajúcemu, a to v pracovných dňoch v čase od 7:00 hod. do 15:00 hod.
3. Predávajúci splní svoju povinnosť dodať tovar kupujúcemu tým, že umožní kupujúcemu nakladať s tovarom v mieste dodania a zároveň je tovar dodaný riadne v zmysle bodu 5.4 tohto článku tejto dohody.
4. Tovar je dodaný riadne, ak je dodaný v množstve, akosti a vyhotovení podľa tejto dohody a čiastkovej objednávky kupujúceho spolu s dokladmi, ktoré sú potrebné na prevzatie a užívanie tovaru, najmä spolu s preberacím protokolom/dodacím listom.
5. Odovzdanie a prevzatie riadne dodaného tovaru potvrdia oprávnení zástupcovia oboch zmluvných strán na preberacom protokole/dodacom liste. Kupujúci je oprávnený odmietnuť prevzatie tovaru, ak tovar nebol dodaný na dohodnutom mieste dodania, s dohodnutými vlastnosťami, množstve a akosťou.
6. Zmluvné strany sa dohodli, že k nadobudnutiu vlastníckeho práva k tovaru kupujúcim, vrátane prechodu nebezpečenstva škody na tovare, dochádza okamihom prevzatia riadne dodaného tovaru oprávnenou osobou kupujúceho v mieste dodania.
7. Nedodržanie dodacej lehoty predávajúcim sa bude považovať za podstatné porušenie tejto dohody.
8. Kupujúci ako verejný obstarávateľ si vyhradzuje právo na zmenu dohody v zmysle § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
9. Kupujúci bude množstvá jednotlivých tovarov upresňovať na základe svojich potrieb prostredníctvom e-mailových alebo telefonických čiastkových objednávok, alebo písomne, v ktorých bude uvedený požadovaný druh tovaru a jeho požadované množstvo, miesto plnenia a požadovaný termín dodania, pričom predávajúci je povinný dodať tovar kupujúcemu najneskôr do 72 hodín odo dňa doručenia objednávky kupujúceho. Predávajúci sa zaväzuje potvrdiť prijatie objednávky obratom. V prípade, že predávajúci nedodrží termín dodania tovaru požadovaného čiastkovou objednávkou podľa bodu 5.2 tohto článku dohody, je povinný bezodkladne informovať kupujúceho e-mailom na adrese: [rybarova@fnspza.sk](mailto:rybarova@fnspza.sk) a [zdravotníckepomôcky@fnspza.sk](mailto:zdravotníckepomôcky@fnspza.sk).
10. Kupujúci nie je viazaný množstvom tovaru uvedeného v technickej špecifikácií predmetu zákazky. Skutočne odobraté množstvo tovaru môže byť nižšie alebo rovnaké ako množstvo tovaru uvedené v technickej špecifikácií predmetu zákazky. Uvedené množstvá tovaru sú orientačné a kupujúci si vyhradzuje právo objednať iba také množstvo tovaru, ktoré potrebuje pre svoju činnosť, a teda si vyhradzuje právo neprebrať celý predmet plnenia dohody za obdobie trvania dohody, s čím predávajúci bez výhrad súhlasí.
11. V prípade zistenia vád tovaru Štátnym ústavom pre kontrolu liečiv SR (ďalej ako „**ŠÚKL**“), je kupujúci oprávnený vrátiť vadný tovar predávajúcemu na základe rozhodnutia ŠÚKL o vadnom tovare, ak tento nemôže byť použitý podľa rozhodnutia ŠUKL na určený účel.
12. Predávajúci je povinný v lehote do 15 kalendárnych dní odo dňa vrátenia tovaru finančne vysporiadať tovar, ktorý bol vrátený kupujúcim (vrátiť zaplatenú kúpnu cenu kupujúcemu). Zmluvné strany sa dohodli, že v prípade, ak predávajúci nebude schopný počas doby platnosti tejto dohody z dôvodov na strane predávajúceho dodať tovar podľa objednávky, čo kupujúcemu písomne oznámi, kupujúci je oprávnený zabezpečiť si dodanie tovaru, ktorý je predmetom plnenia podľa tejto dohody, zodpovedajúcej kvality od iného predávajúceho v množstve nevyhnutnom na pokrytie jeho časovej potreby a za cenu najvýhodnejšej ponuky na trhu. V prípade opakovaných problémov s dodaním tovaru podľa vyššie uvedeného je kupujúci oprávnený od tejto dohody odstúpiť.

**Článok VI**

**Množstvo, akosť, vyhotovenie a obal tovaru**

1. Predávajúci je povinný dodať tovar v množstve, akosti a vyhotovení, ktoré určuje dohoda a čiastková objednávka. Predávajúci zabalí tovar a vybaví na prepravu tak, aby bol tovar chránený pred poškodením, stratou a zničením, inak zodpovedá za vady na tovare, tým nie je dotknutý nárok na náhradu škody zo strany kupujúceho.

**Článok VII**

**Úroky z omeškania a zmluvné pokuty**

1. Predávajúci môže požadovať úrok z omeškania vo výške aktuálnej sadzby zákonných úrokov z omeškania podľa § 369 ods. 2 a § 369a Obchodného zákonníka v znení neskorších predpisov v spojení s § 1 nariadenia vlády Slovenskej republiky č. 21/2013 Z. z.
2. V prípade omeškania predávajúceho s dodaním tovaru má kupujúci právo požadovať od predávajúceho zmluvnú pokutu vo výške 0,05 % z celkovej kúpnej ceny podľa bodu 4.2 tejto dohody za každý kalendárny deň omeškania.
3. V prípade omeškania predávajúceho s odstránením vady reklamovaného tovaru podľa Článku IX bodu 9.7 tejto dohody má kupujúci právo požadovať od predávajúceho zmluvnú pokutu vo výške 0,05 % z ceny reklamovaného tovaru za každý kalendárny deň omeškania.
4. Zaplatením akejkoľvek zmluvnej pokuty podľa tejto dohody nie je dotknutý nárok kupujúceho na náhradu škody v plnej výške.
5. Zaplatenie zmluvnej pokuty podľa tejto dohody nezbavuje predávajúceho povinnosti dodať príslušné omeškané plnenie v zmysle tejto dohody.
6. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.

**Článok VIII**

**Plnenie subdodávateľmi**

1. Vzhľadom na rozsah plnenia tejto dohody je predávajúci oprávnený plniť svoje záväzky aj prostredníctvom tretích osôb – subdodávateľov.
2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb a garantuje spôsobilosť subdodávateľov pre plnenie predmetu tejto dohody.
3. Pokiaľ predávajúci použije na plnenie svojich záväzkov podľa tejto dohody subdodávateľa, zodpovedá kupujúcemu tak, akoby záväzok plnil sám. Kupujúci nenesie žiadnu zodpovednosť voči subdodávateľom predávajúceho.
4. Predávajúci zodpovedá za poučenie a oboznámenie subdodávateľov so všetkými povinnosťami, ktoré mu ako predávajúcemu vyplývajú z tejto dohody.
5. V prípade, ak predávajúci bude plniť záväzky vyplývajúce z tejto dohody prostredníctvom subdodávateľov, je povinný najneskôr pri uzatvorení tejto dohody predložiť kupujúcemu zoznam všetkých známych subdodávateľov s uvedením údajov o percentuálnom podiele subdodávky vo vzťahu k predmetu plnenia, popise predmetu plnenia, identifikačné údaje subdodávateľa v rozsahu meno, priezvisko/obchodné meno, IČO, sídlo/miesto podnikania, osoba oprávnená konať za subdodávateľa. Zoznam subdodávateľov bude uvedený v **Prílohe č. 3**, ktorá je neoddeliteľnou súčasťou tejto dohody.
6. Predávajúci má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto dohoda týka. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho identifikačné údaje.
7. Predávajúci je povinný písomne predložiť kupujúcemu na odsúhlasenie každého subdodávateľa.
8. Predávajúci vyhlasuje, že ak mu zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „**ZoRPVS**“) ukladá povinnosť byť zapísaný v registri partnerov verejného sektora (ďalej ako „**register**“) ako partner verejného sektora, spĺňa túto zákonnú povinnosť. Predávajúci tiež vyhlasuje, že v prípade, ak bude plniť predmet plnenia tejto dohody prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto dohody alebo v čase použitia takéhoto subdodávateľa v registri zapísaní. V prípade, ak počas platnosti tejto dohody dôjde k právoplatnému výmazu subdodávateľa z registra, je predávajúci povinný okamžite ukončiť plnenie tejto dohody prostredníctvom takéhoto subdodávateľa.
9. Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. a) až f) zákona č. 343/2015 Z. z. o verejnom obstarávaní a o zmene a doplnení niektorých zákonov a neexistujú u neho dôvody na vylúčenie podľa § 40 ods. 6 a) až h) a ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov, oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti zákazky, ktorý má subdodávateľ plniť.

**Článok IX**

**Záručné podmienky a reklamácia vád tovaru**

1. Práva a povinnosti účastníkov tejto dohody v súvislosti so zodpovednosťou za vady tovaru, za jeho akosť a množstvo každej čiastkovej dodávky predmetu dohody sa riadia príslušnými ustanoveniami všeobecne záväzných právnych predpisov, pokiaľ dohoda alebo osobitný predpis neustanovuje inak.
2. Tovar dodaný v rozpore s Článkom VI bodom 6.1 dohody sa považuje za tovar dodaný s vadami.
3. Predávajúci touto dohodou preberá záväzok, že tovar bude spôsobilý na použitie na obvyklý účel a že si zachová obvyklé vlastnosti (vrátane akosti) najmenej počas záručnej doby, ktorá začína plynúť odo dňa riadneho dodania tovaru podľa tejto dohody. Predávajúci poskytne na dodaný tovar záruku v dĺžke zodpovedajúcej dobe exspirácie poskytnutej výrobcom tovaru uvedenej na obale tovaru, minimálne však 24 mesiacov. Predávajúci zodpovedá za kvalitu tovaru počas celej expiračnej doby tovaru. Predávajúci sa zaväzuje dodávať tovar, ktorý v čase dodania nemá uplynutých viac ako 75% výrobcom stanovenej exspiračnej doby a počas stanovenej exspiračnej doby bude mať vlastnosti stanovené kvalitatívnymi a technickými parametrami.
4. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
5. Počas záručnej doby má kupujúci nároky z vád tovaru, ktoré mu prislúchajú v zmysle ustanovenia § 436 a nasl. zákona č. 513/1991 Zb. Obchodného zákonníka v platnom znení. Záručná doba neplynie po dobu, po ktorú kupujúci nemôže užívať tovar pre jeho vady, za ktoré zodpovedá predávajúci.
6. Pri zámene tovaru, zaslaní iného sortimentu alebo množstva tovaru ako bol uvedený v čiastkovej objednávke kupujúceho a v inom termíne dodania, môže kupujúci odmietnuť dodávku, náklady na vrátenie vadného tovaru hradí v plnej miere predávajúci.
7. Kupujúci je povinný podať reklamáciu písomne na adresu sídla predávajúceho alebo e-mailom na adresu: ................@............, a to najneskôr do 7 dní odo dňa zistenia vady tovaru. Predávajúci sa zaväzuje vybaviť reklamáciu bez zbytočného odkladu, najneskôr do 7 dní odo dňa jej oznámenia a v tejto lehote informovať kupujúceho o spôsobe jej vybavenia, a to písomne alebo na e-mail: [rybarova@fnspza.sk](mailto:rybarova@fnspza.sk) a [zdravotníckepomôcky@fnspza.sk](mailto:zdravotníckepomôcky@fnspza.sk).
8. V prípade, ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má zjavné vady, je poškodený alebo znehodnotený, je predávajúci povinný vymeniť tento tovar za tovar v zodpovedajúcej kvalite a bez vád najneskôr do 72 hodín od oznámenia reklamácie. V prípade, ak reklamáciu nie je možné vyriešiť výmenou tovaru, je kupujúci oprávnený od dohody odstúpiť, prípadne sa zmluvné strany môžu dohodnúť na zľave z ceny vadného tovaru formou dobropisu. Právo voľby medzi jednotlivými nárokmi podľa predchádzajúcej vety patrí kupujúcemu.
9. V prípade, ak predávajúci dodá kupujúcemu tovar v množstve, ktoré nezodpovedá požadovanému množstvu tovaru podľa čiastkovej objednávky, je predávajúci povinný dodať chýbajúce množstvo tovaru bezodkladne, najneskôr však do 72 hodín odo dňa oznámenia tejto skutočnosti. V prípade, ak je dodané väčšie množstvo tovaru ako množstvo zadané v objednávke, predávajúci je povinný tovar prevziať na svoje vlastné náklady u kupujúceho bezodkladne po oznámení tejto skutočnosti.
10. Ak zistí vady tovaru ŠÚKL, plynie predávajúcemu lehota na vyriešenie reklamácie od doručenia stanoviska tohto úradu predávajúcemu.
11. Akékoľvek náklady spojené s reklamáciou kupujúceho znáša v plnom rozsahu predávajúci bez nároku na kompenzáciu akýchkoľvek nákladov voči kupujúcemu.
12. Uplatnením nárokov podľa tohto článku dohody nie je dotknutý nárok kupujúceho na náhradu škody a zaplatenie zmluvnej pokuty.

**Článok X**

**Zodpovednosť za škodu**

* 1. Zmluvné strany vyhlasujú, že si budú poskytovať potrebnú súčinnosť pri plnení záväzkov vyplývajúcich z tejto dohody a navzájom si budú oznamovať všetky okolnosti a informácie, ktoré majú alebo môžu mať vplyv na jej plnenie.
  2. Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto dohody.Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
  3. Žiadna zmluvná strana nebude zodpovedať druhej zmluvnej strane za nesplnenie alebo omeškanie s plnením svojho zmluvného záväzku, ak takéto neplnenie alebo omeškanie bude spôsobené v dôsledku neposkytnutia súčinnosti alebo oneskoreného poskytnutia súčinnosti druhou zmluvnou stranou.
  4. Zmluvné strany sa dohodli, že ustanovenia § 374 Obchodného zákonníka sa nebudú aplikovať.

**Článok XI**

**Ukončenie zmluvného vzťahu**

* 1. Dohodu je možné ukončiť:

1. dohodou oboch zmluvných strán,
2. odstúpením od tejto dohody z dôvodov uvedených v zákone alebo v tejto dohode. Odstúpenie je účinné dňom doručenia písomného oznámenia o odstúpení od tejto dohody druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od dohody nie je dotknuté právo na náhradu škody a na úhradu zmluvnej pokuty, na ktorú vznikol nárok pred odstúpením od dohody,
3. výpoveďou bez udania dôvodu zo strany kupujúceho. Výpovedná lehota je jeden mesiac a začína plynúť prvým dňom mesiaca nasledujúceho po doručení písomnej výpovede predávajúcemu.

11.2 Kupujúci môže odstúpiť od tejto dohody pre podstatné porušenie dohody predávajúcim, za ktoré sa považuje najmä:

1. nedodržanie termínu dodania tovaru podľa bodu 5.2 tejto dohody,
2. dodanie predmetu dohody, ktorý nezodpovedá vlastnostiam, akosti a množstve dohodnutých v dohode,
3. neodovzdanie dokladov, ktoré sú potrebné na prevzatie a užívanie tovaru,
4. ak predávajúci v čase plnenia tejto dohody je zaradený do Zoznamu s kvalifikovanými negatívnymi referenciami (black-list) elektronického trhoviska,
5. ak predávajúcemu v čase plnenia tejto dohody uplynie lehota platnosti povolenia Ministerstva zdravotníctva SR na veľkodistribúciu humánnych liekov podľa zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov alebo potvrdenia od výrobcov dodávať lieky v súlade s **Prílohou č. 1** tejto dohody,
6. ak dôjde k výmazu predávajúceho ako partnera verejného sektora v zmysle ZoRPVS z registra počas platnosti tejto dohody,
7. za nedodržanie povinnosti predávajúceho uvedenej v bode 8.8 tejto dohody,
8. ak mu bol právoplatne uložený zákaz účasti podľa § 182 ods. 3 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov,
9. ak je predávajúci ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety ZoRPVS,
10. kupujúci zistí, že predávajúci dodal tovar prostredníctvom subdodávateľa, ktorý nespĺňa podmienky účasti týkajúce sa osobného postavenia a existujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov a nie je oprávnený dodať tovar vo vzťahu k tej časti predmetu zákazky, ktorú má subdodávateľ plniť.
    1. Predávajúci je oprávnený odstúpiť od tejto dohody pri podstatnom porušení dohody v prípadoch ustanovených Obchodným zákonníkom.
    2. Pri podstatnom porušení zmluvných povinností predávajúceho spočívajúcich v nedodržaní ktorejkoľvek požiadavky kupujúceho, je kupujúci oprávnený, okrem ukončenia zmluvného vzťahu, vystaviť predávajúcemu negatívnu referenciu pre Úrad pre verejné obstarávanie, v ktorej kupujúci úradu oznámi, že došlo k predčasnému ukončeniu zmluvného vzťahu z dôvodu podstatného porušenia povinnosti predávajúcim.
    3. Dohoda zaniká uplynutím času, na ktorý bola uzavretá alebo naplnením dohodnutého finančného objemu, podľa toho, ktorá z uvedených skutočností nastane skôr.
    4. Od tejto dohody možno odstúpiť, mimo prípadov uvedených v tejto dohode, aj v súlade s ustanovením § 344 a nasl. Obchodného zákonníka. Odstúpenie od tejto dohody musí byť druhému účastníkovi dohody oznámené písomne.

**Článok XII**

**Mlčanlivosť, Ochrana osobných údajov**

* 1. Predávajúci je povinný poučiť všetky fyzické osoby, ktoré sa budú podieľať v jeho mene a na jeho zodpovednosť pri plnení dohody mlčanlivosťou. Predávajúci predloží podpísané poučenie o povinnosti mlčanlivosti pred plnením dohody pre každú vyslanú fyzickú osobu, alebo pred samotným výkonom práce každá vyslaná fyzická osoba sa oboznámi s poučením u kupujúceho a poučenie podpíše. Bez uvedeného vyslanej osobe nebude umožnený výkon práce na pracoviskách kupujúceho, na ktorých môže prísť do styku s osobnými údajmi.
  2. Neumožnený vstup do priestorov kupujúceho zástupcovi predávajúceho bez poučenia o mlčanlivosti sa nepovažuje za neposkytnutie súčinnosti pri plnení dohody zo strany kupujúceho.
  3. Predávajúci v súlade s bodom 12.1 tejto dohody je povinný dodržiavať mlčanlivosť vo vzťahu ku skutočnostiam zisteným počas plnenia predmetu tejto dohody. Všetky dokumenty, ktoré predávajúci obdrží od kupujúceho alebo ktoré predávajúci vyhotoví podľa požiadaviek kupujúceho a podľa tejto dohody, budú dôverné a nebude možné ich použiť bez predchádzajúceho súhlasu kupujúceho.
  4. Vyslaná fyzická osoba zároveň podpíše oboznámenie sa s informáciou o spracovaní osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov – Evidencia zástupcov a dodávateľov a odberateľov.
  5. Poučenie o mlčanlivosti s vyhlásením o informovaní je dostupné na webových stránkach kupujúceho, v sekcii „Ochrana osobných údajov, GDPR“: Poučenie o povinnosti mlčanlivosti s informačnou povinnosťou.
  6. Predávajúci zodpovedá za porušenie povinnosti za vyslané fyzické osoby, ktoré sa podieľajú na plnení dohody v mene predávajúceho v priestoroch kupujúceho.
  7. Predávajúci ako poučená osoba potvrdzuje svojím podpisom, že bola informovaná o zásadách ochrany osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov, dostupné na webových stránkach kupujúceho v sekcii „Ochrana osobných údajov, GDPR“.

**Článok XIII**

**Protikorupčné opatrenia**

* 1. Každý účastník dohody sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto dohody.
  2. Každý účastník dohody sa zaväzuje bezodkladne informovať druhého účastníka dohody, pokiaľ si bude vedomý alebo bude mať konkrétne podozrenie na korupciu pri dojednávaní, uzatváraní alebo pri plnení tejto dohody.
  3. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
  4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.

**Článok XIV**

**Záverečné ustanovenia**

* 1. Zmluvné strany sa dohodli, že právne vzťahy z tejto dohody sa spravujú právnym poriadkom Slovenskej republiky, najmä príslušnými ustanoveniami zákona č. 513/1991 Zb. Obchodného zákonníka v platnom znení.
  2. Zmluvné strany sa zaväzujú, že všetky spory vyplývajúce z tejto dohody budú riešiť osobným rokovaním o možnej dohode. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla žalovaného.
  3. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie dohody.
  4. Predávajúci sa zaväzuje, že nepostúpi svoju pohľadávku podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu kupujúceho. Právny úkon, ktorým budú postúpené pohľadávky predávajúceho v rozpore s dohodou kupujúceho podľa predchádzajúcej vety tohto bodu, bude podľa § 39 Občianskeho zákonníka neplatný. Súhlas kupujúceho je zároveň platný len za podmienky, že bol na takýto úkon udelený predchádzajúci písomný súhlas zriaďovateľa kupujúceho.
  5. Zmluvné strany sa zaväzujú plniť záväzky vyplývajúce z tejto dohody aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.
  6. **Táto dohoda sa uzatvára na dobu určitú**, do vyčerpania finančného objemu predpokladanej hodnoty zákazky, t. j. do výšky podľa bodu 4.2 tejto dohody, **najviac však na dobu 24 mesiacov odo dňa nadobudnutia jej účinnosti**, v závislosti od toho, ktorá skutočnosť nastane skôr.
  7. Všetky doplnky alebo zmeny tejto dohody je možné urobiť len na základe dohody zmluvných strán, vo forme písomných, vzostupne číslovaných dodatkov.
  8. Táto dohoda je vyhotovená v štyroch vyhotoveniach, z ktorých predávajúci obdrží jedno originálne vyhotovenie a kupujúci tri originálne vyhotovenia.
  9. Táto dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto dohoda vrátane všetkých jej súčastí a príloh bude zverejnená v Centrálnom registri zmlúv. Centrálny register zmlúv je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie dohody v Centrálnom registri zmlúv sa nepovažuje za porušenie ani za ohrozenie obchodného tajomstva a informácie označené v tejto dohode ako dôverné v zmysle § 271 odsek 1 Obchodného zákonníka sa nepovažujú za dôverné informácie.
  10. Táto dohoda nadobúda platnosť dňom jej podpísania zmluvnými stranami a je účinná dňom nasledujúcim po dni jej zverejnenia v Centrálnom registri zmlúv.
  11. Zmluvné strany vyhlasujú, že si túto dohodu pred jej podpísaním prečítali, jej obsahu porozumeli, neuzavreli ju v tiesni, ani za inak nevýhodných podmienok, ale slobodne, vážne, určite a zrozumiteľne, na znak čoho ju vlastnoručne podpisujú.

V ...................... dňa ...................... V Žiline dňa ......................

Za predávajúceho: Za kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Fakultná nemocnica s poliklinikou Žilina**

MUDr. Juraj Kacian, MPH

riaditeľ

**Prílohy:**

**Príloha č. 1:** Opis predmetu zákazky

**Príloha č. 2:** Cenník – Návrh na plnenie kritérií

**Príloha č. 3:** Zoznam subdodávateľov